ETA-sopimuksen liitteen XVI 4 kohdassa mainitun säädöksen (neuvoston direktiivi 93/38/ETY, annettu 14 päivänä kesäkuuta 1993, vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta) 8 artiklan 2 kohdan mukainen EFTAn valvontaviranomaisen tiedonanto



Virallinen lehti nro C 024 , 25/01/2001 s. 0004 - 0005



ETA-sopimuksen liitteen XVI 4 kohdassa mainitun säädöksen (neuvoston direktiivi 93/38/ETY, annettu 14 päivänä kesäkuuta 1993, vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta)(1) 8 artiklan 2 kohdan mukainen EFTAn valvontaviranomaisen tiedonanto (2001/C 24/04) Luettelo palveluista, joihin ei sovelleta ETA-sopimuksen liitteen XVI 4 kohdassa mainitun säädöksen eli vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta annettua direktiiviä, jäljempänä "direktiivi", kyseisen direktiivin 8 artiklan nojalla. Direktiiviä sovelletaan erityisesti teleoperaattoreiden tekemiin sopimuksiin. Sen rajoitukset eivät kuitenkaan ole enää perusteltuja silloin, kun vastikään tapahtuneen alan vapauttamisen johdosta markkinoilla on tehokasta kilpailua. Tästä syystä direktiivin 8 artiklassa säädetään, että direktiiviä ei sovelleta telepalvelujen tarjoamisen varmistamiseksi tarkoitettuihin hankintoihin silloin, kun telepalvelumarkkinoilla on tehokasta kilpailua. Euroopan yhteisöjen virallisessa lehdessä ja ETA-täydennysosassa 30. lokakuuta 1999 julkaistussa tiedonannossa EFTAn valvontaviranomainen pyysi telealan hankintayksiköitä ilmoittamaan sille direktiivin 8 artiklan 2 kohdan mukaisesti telepalvelut, joita ne pitävät 8 artiklan 1 kohdan nojalla direktiivin soveltamisalaan kuulumattomina, sillä perusteella, että muut yksiköt voivat vapaasti tarjota samoja palveluja samalla maantieteellisellä alueella ja olennaisesti samoin edellytyksin(2). EFTAn valvontaviranomainen ottaa huomioon Euroopan talousalueeseen kuuluvien EFTA-maiden edistymisen niiden säädösten täytäntöönpanossa, jotka tukevat telemarkkinoiden vapauttamista ETA-sopimuksen EFTA-pilarissa. Poikkeusta koskevien, hankintayksiköiden tekemien ilmoitusten analyysi perustui toisaalta operaattorien ilmoittamiin tekijöihin, jotka osoittavat lainsäädännöllisesti ja tosiasiallisesti, että on olemassa kilpailutilanne, johon Euroopan yhteisöjen tuomioistuin viittasi 26.3.1996 antamassaan tuomiossa asiassa C-392/93, The Queen vs. H.M. Treasury, ex parte British Telecommunications plc(3), joka liittyi aikaisemmassa direktiivissä(4) olleen saman artiklan tulkintaan, ja toisaalta Euroopan talousalueeseen kuuluvien EFTA-maiden edistymiseen telealan asetusten täytäntöönpanossa sekä tuloksiin, jotka on saavutettu kansallisen lainsäädännön osaksi saatettujen säännösten tehokkaalla soveltamisella kyseisten EFTA-maiden telemarkkinoilla. Telealan toiminta on nyt vapautettu ja useimmissa Euroopan talousalueeseen kuuluvissa EFTA-maissa on tehokasta kilpailua. Edellä olevan perusteella EFTAn valvontaviranomainen julkaisee tiedoksi seuraavan luettelon telepalveluista, joihin ei sovelleta direktiiviä sen 8 artiklan nojalla. Luettelo ajantasaistetaan kyseisten telemarkkinoiden tehokkaan kilpailun edellytysten kehityksen mukaan. Direktiivin 8 artiklan 1 kohdan soveltamisen johdosta niihin hankintayksiköihin, jotka tarjoavat direktiivin soveltamisalaan kuulumattomia palveluja kyseisellä maantieteellisellä alueella, ei enää sovelleta kyseisen direktiivin säännöksiä. Palvelut on luokiteltu kilpailun analysoinnin helpottamiseksi ja jotta toimialalla ymmärretään teleliikenteen vapauttamisen käytännön vaikutukset hankintasääntöjen soveltamiseen. EFTAn valvontaviranomainen katsoo, että nämä luokat yhdessä kattavat kaikki direktiivin 1 artiklan 14 ja 15 kohdassa mainitut telepalvelut ja että ne ovat direktiivin 1 artiklan 4 kohdan c alakohdan ii alakohdassa käytettyjen termien mukaiset. >TAULUKON PAIKKA> (1) Direktiivin 93/38/ETY 8 artiklan mukainen komission tiedonanto julkaistiin EYVL:ssä C 156, 3.6.1999, s. 3. (2) EFTAn valvontaviranomaiseen pyyntöön vastasi neljä hankintayksikköä Euroopan talousalueeseen kuuluvista EFTA-maista. (3) Kok. 1996, s. I-1631. (4) Neuvoston direktiivi 90/531/ETY, annettu 17 päivänä syyskuuta 1990, vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyistä (EYVL L 297, 29.10.1990, s. 1).